আবার মেহবুবা কেন এমন এক পরিস্থিতির শিকার হলেন সেটাও তো বুঝতে হবে! বিজেপি মেহবুবার সঙ্গে সমঝোতা করে একটা পরীক্ষার কাজ শুরু করেছিল। কিন্তু সে পরীক্ষাটি ব্যর্থ হল। আমার মত হল, এই জোট নিয়ে বিজেপি ঠিকমতো কাজ করেনি। যাকে বলে ‘মিসহ্যান্ডল’, সেটাই করল বিজেপি। এক দিকে মেহবুবার সঙ্গে জোট, অন্য দিকে আরএসএস-সঙ্ঘ পরিবারকে দিয়ে জম্মুতে হিন্দু ভোটকে আরও জঙ্গি, আরও সুসংহত করে তোলা! একটা সময় তো পিডিপি ভেঙে বিজেপির সরকার গড়ার চেষ্টা হয়েছিল!